“ભય પમાડે તે નહીં પરંતુ ભયમાંથી મુક્તિ અપાવે તે રાજપૂત’’ આ ઉક્તિને સાર્થક કરવા અમારી ટીમ ૨૦ વર્ષોથી પ્રયત્નો કરી રહી છે. તેના જ પરિપાક રૂપે આજે આ વેબસાઈટનું લોન્ચિંગ અને રાજપૂત IAS/કરીયર એકેડેમીનું ઉદ્ઘાટન થઈ રહ્યું છે. વર્ષોના મનોમંથન દ્વારા મળેલા સુદીર્ઘ અનુભવોથી સભર અમારી સમગ્ર ટીમમાં સખત પરિશ્રમે માળો બાંધ્યો છે. ખંત અને ધીરજથી આ સંસ્થાને અમો સહુ એક શીતળ છાંયડો આપતા વટવૃક્ષમાં પરિવર્તિત કરવા માટે કટિબદ્ધ છીએ. ગુણવત્તાના સંદર્ભમાં અમે ક્યાંક બાંધછોડ કરવા માંગતા નથી. અહીં ઉત્કૃષ્ટ રાજપૂત તૈયાર થાય, સમાજ અને દેશની સેવા કરે તેવી ભાવના સાથે અમે આગળ વધવા માંગીએ છીએ. જેવો મળ્યો છે તેવો, બલ્કે તેનાથી પણ ઉત્કૃષ્ટ સાથ આપ સૌનો મળવાનું જ છે તેવી ભાવના દિન-બ-દિન પ્રબળ થતી જાય છે. જે એક સારા ભવિષ્યની આલબેલ પોકારે છે. આવો આપણે સૌ એક બની, નેક બની રાજપૂત સમાજને પુનઃ બેઠો કરવા તન – મન અને ધનથી યથાશકિત યોગદાન આપીએ. આજની આ શુભ ઘડીએ આપ સૌના ચરણોમાં વંદન.